OpenLLM-France/wikimedia huggingface dataset:
# Gosset de les praderies de Utah

El gosset de les praderies de Utah (Cynomys parvidens) és una espècie de rosegador esciüromorf de la família dels esciúrids nadiua del centre dels Estats Units, específicament de Utah. És el més petit dels gossets de la prada.

## Història natural

Com tots els gossets de les praderies, el gosset de la prada de Utah s'alimenta de tota vegetació que trobi, això inclou pastura, flors i llavors. Aquests rosegadors construeixen túnels sota terra, fent espècies de «pobles». Altres espècies fan ús dels seus caus, això inclou mussols, serps i altres rosegadors.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Puei Sant Peire

Puei-Sant Peire o Puei Sant Peire (en francès Puy-Saint-Pierre) és un municipi francès situat al departament dels Alts Alps i a la regió de Provença – Alps – Costa Blava.

## Demografia

Evolució demogràfica :
| 1886 | 1962 | 1968 | 1975 | 1982 | 1990 | 1999 | 2006 | 2017 |
| 525 | 231 | 229 | 254 | 307 | 344 | 354 | 478 | 538 |
| Des de 1962: població sense dobles comptes |||||||||

## Administració

Llista d'alcaldes :
| Període | Identitat | Partit |
| 1989-2020 | Jean-Marius Barneoud | |
| 2020- | Vincent Faubert | |

## Referències

* ↑ Toponymie Occitane e Senhalizacion bilingüa. Actas del Congrés d'Aush, 2007, publicat pel CROM, mapa aparegut a la pàgina 77
# Clostridiàcies

Clostridiàcia (Clostridiaceae) és la família de clostridia, i conté el gènere Clostridium
# Boeing Boeing

Boeing Boeing és una pel·lícula estatunidenca dirigida per John Rich el 1965, segons l'obra de Marc Camoletti.

## Argument

Bernard Lawrence (Tony Curtis), corresponsal de premsa en una gran revista a París, juga a seductor. Té tres amants molt diferents, hostesses en companyies diferents. Ha de desplegar tota l'atenció perquè aquestes dones no es trobin al mateix temps. Tot estaria bé si el seu amic i col·lega Robert Reed (Jerry Lewis) que l'ajuda amb tota aquesta situació, no l'anunciés que ha de marxar de París.

## Repartiment

* Jerry Lewis: Robert Reed
* Tony Curtis: Bernard Lawrence
* Suzanna Leigh: British United Airways
* Christiane Schmidtmer: hostessa Lufthansa
* Dany Saval: hostessa Air France
* Thelma Ritter: Bertha

## Nominacions

1966
* Globus d'Or al millor actor musical o còmic per Jerry Lewis
* Globus d'Or a la millor actriu secundària per Thelma Ritter

## Enllaços externs

* Fitxa Notre cinéma
# István Avar

István Avar (Arad, 28 de maig de 1905 - Kaposvár, 13 d'octubre de 1977), en romanès Ștefan Auer, fou un futbolista romanès-hongarès de les dècades de 1920 i 1930.
Fou internacional amb la selecció romanesa i amb l'hongaresa, amb la qual participà en la Copa del Món de Futbol de 1934.
Pel que fa a clubs, defensà els colors de l'Újpest FC i el FC Rapid București.

## Referències

* ↑ Perfil a Players Appearing for Two or More Countries
* ↑ Rota, Davide. «Mitropa Cup Topscorers». Mitropa Cup. Rec.Sport.Soccer Statistics Foundation. [Consulta: 14 agost 2008].
* ↑ Perfil a RomanianSoccer
* ↑ István Avar a National-Football-Teams.com (anglès)
# Varà encintat

El varà encintat (Varanus varius) és una espècie de sauropsid (rèptil) escatós de la família Varanidae autòctona d'Austràlia, on rep el nom de goanna, com altres espècies de varans australians.
# Sant Chafrei

Sant Chafrei [sã tʃaˈfʁɛj] (en francès Saint-Chaffrey) és un municipi francès situat al departament dels Alts Alps i a la regió de Provença – Alps – Costa Blava.

## Demografia

Evolució demogràfica :
| 1793 | 1856 | 1962 | 1968 | 1975 | 1982 | 1990 | 1999 | 2006 | 2014 |
| 963 | 1366 | 844 | 831 | 947 | 1.287 | 1.424 | 1.569 | 1.706 | 1.645 |
| Des de 1962: població sense dobles comptes ||||||||||

## Administració

Llista d'alcaldes :
| Període | Identitat | Partit |
| 1971-1977 | Pierre Chauvin | Divers droite |
| 1977-1989 | Georges Kouyoumdjian | PS |
| 1989-1995 | Paul Blanchard | |
| 1995-2001 | Henri Raoux | |
| 2001-2008 | Edith Faure-Vincent | |
| 2008-2014 | Henri Raoux | |
| 2014-febrer de 2016 | Jean-Luc Neveu | Divers gauche |
| juliol de 2016-2020 | Catherine Blanchard | |
| juliol de 2020- | Corinne Chanfray | |

## Tour de França

Moltes etapes del Tour de França s'han desenvolupat a Sant Chafrey :

### Arribades

| Any | Etapa | Lloc de Sortida | Guanyador |
| 1974 | 11 | Aix-les-Bains | Vicente Lopez-Carril |
| 1975 | 16 | Barceloneta | Bernard Thévenet |
| 1986 | 17 | Gap | Eduardo Chozas |
| 1993 | 10 | Villard-de-Lans | Tony Rominger |

### Sortides

| Any | Etapa | Lloc d'arribada | Guanyador |
| 1980 | 17 | Morzena | Mario Martinez |
| 1993 | 11 | Isola 2000 | Tony Rominger |

## Referències

* ↑ Toponymie Occitane e Senhalizacion bilingüa. Actas del Congrés d'Aush, 2007, publicat pel CROM, mapa aparegut a la pàgina 77
* ↑ (francès) Tour de França a Sant Chafrey a ledicodutour Arxivat 2010-08-13 a Wayback Machine..
* ↑ Arribada al col du Granon
# Botris

Botris o Botrus fou una ciutat de Fenícia a uns 20 km al nord de Biblos, fortalesa de les tribus de les muntanyes del Líban. Fou fundada per Etbaal I, rei de Tir i conquerida junt amb altres ciutats pel rei selèucida Antíoc III el Gran durant la seva campanya a Fenícia. Avui dia es diu Bátrun i és de població maronita.
# Neopsittacus

Neopsittacus és un gènere d'ocells de la família dels psitàcids.

## Llistat d'espècies

Segons la Classificació del Congrés Ornitològic Internacional (versió 14.2, 2024) aquest gènere està format per dues espècies monotípiques, d'altres com Clements/eBird i HBW consideren que N. musschenbroekii té dues subespècies i N. pullicauda en té tres:
* lori muntanyenc gros (Neopsittacus musschenbroekii).
* lori muntanyenc petit (Neopsittacus pullicauda).

## Referències

* ↑ Gill, Frank; Donsker, David. «Parrots, cockatoos – IOC World Bird List» (en anglès). IOC World Bird List v14.2, 17-08-2024. [Consulta: 15 desembre 2024].
* ↑ «2024 Citation & Downloadable Checklists – Clements Checklist». [Consulta: 15 desembre 2024].
* ↑ «Handbook of the Birds of the World and BirdLife International v8.1» (en anglès). HBW and BirdLife International, 2024. [Consulta: 15 desembre 2024].
# Edifici de la Telegrafia Marconi

Edifici de la Telegrafia Marconi és un edifici de 1911 obra de Josep Puig i Cadafalch del municipi del Prat de Llobregat (Baix Llobregat) protegit com a bé cultural d'interès local.

## Descripció

L'edifici de telegrafia sense fils o radiotelegrafia és situat a la finca de la Ricarda operada per la Marconi Wireless Telegraph Company. Es tracta d'una construcció senzilla, d'un sol cos i de dimensions reduïdes. Li dona personalitat el capcer esglaonat de la façana lateral, recurs emprat per Puig i Cadafalch. També destaca el ràfec força pronunciat.
L'interior allotjava la sala d'aparells, un lloc pel telegrafista i un espai d'atenció al públic. Les golfes eren l'habitatge del telegrafista i la seva família. Com a gran novetat per l'època hi havia un WC a cada planta i cuina. L'edifici es manté en peu i conserva en relatiu bon estat la seva estructura. L'interior, però, es troba destruït i no es conserva la distribució original. Es coneix l'existència d'uns vitralls dissenyats per Puig i Cadafalch dels quals no en queda res.

## Història

Entre 1904 i 1905 Marconi construí centrals de comunicacions a diversos indrets d'Europa. La central telegràfica del Prat (1911) correspon a una etapa més avançada en la tecnologia perquè les antenes són exclusivament de metall. La Central Telegràfica Marconi del Prat va arribar a tenir cinc antenes receptores el 1915.
La comunicació sense fils ha estat una de les innovacions més importants del segle xx. La preservació d'aquest edifici és interessant perquè és un dels pocs edificis tècnics que existeixen a Catalunya i un testimoni de la introducció de la ràdio a les llars. A més, no es coneix cap edifici semblant d'aquesta època que s'hagi conservat a Espanya.
Després d’anys de servei ininterromput, va ser abandonada en la dècada dels anys cinquanta dels segle xx, convertint-se en magatzem i quadra per a bestiar; això gairebé va provocar la seva desaparició. Va ser restaurada l'any 2004.

## Referències

* 1 2 3 4 «Edifici de la Telegrafia Marconi». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 maig 2012].
* 1 2 «Josep Puig i Cadafalch va dissenyar la casa de la Telegrafia del Prat de Llobregat l’any 1911». Amics del Prat, 14-01-2017.

## Enllaços externs

* Edifici de la Telegrafia Marconi, fitxa del catàleg de l'Ajuntament
* Tot Barcelona. Història i descripció de la finca (consulta:juliol-2012)
# Bombolla local

La bombolla local és una cavitat en el medi interestel·lar en el braç d'Orió de la Via Làctia. Té, almenys, un diàmetre de 300 anys llum i la seva densitat d'hidrogen neutre és aproximadament una desena part dels 0,5 àtoms per cm³ que hi ha per terme mitjà en el medi interestel·lar de la nostra galàxia. El gas calent i difús en la bombolla local emet raigs X.
El sistema solar ha estat viatjant a través de la bombolla local durant els últims 3 milions d'anys. Actualment, es troba en el núvol interestel·lar local, una regió de material més dens dins de la bombolla, formada on la bombolla local i la bombolla Loop I (una altra bombolla propera) es van trobar. El gas en el núvol interestel·lar local té una densitat de 0,1 àtoms per cm³.
La major part dels astrònoms pensen que la bombolla local es va formar en el passat, en un temps comprès entre uns centenars de milers i uns pocs milions d'anys de l'era actual. Es creu que l'explosió d'una supernova propera va empènyer el gas i la pols del medi interestel·lar, deixant un material calent i menys dens. El candidat més probable com a romanent de supernova és Geminga, un púlsar en la constel·lació de Bessons.
La bombolla local no és esfèrica i sembla més estreta en el pla galàctic, tenint forma ovalada o el·líptica. Sembla eixamplar-se per damunt i sota del pla galàctic; se suposa que la seva forma podria ser similar a la d'un rellotge de sorra.
La bombolla local limita amb altres bombolles, la densitat de les quals també és menor que la del medi interestel·lar. En concret, la bombolla Loop I es troba a l'Associació estel·lar d'Scorpius-Centaurus, a uns 500 anys llum del Sol. Antares (α Scorpii) es troba dins d'aquesta bombolla. Altres bombolles que limiten amb la bombolla local són la bombolla loop II i la bombolla loop III.

## Vegeu també

* Núvol interestel·lar local
* Cinturó de Gould
* Braç d'Orió
* Braç de Perseu

## Enllaços externs

* Dades sobre la bombolla local de SIMBAD.
* Supernoves prop de la Terra Arxivat 2010-03-13 a Wayback Machine. (anglès).
* Xemeneies locals i superbombolles (anglès).
* Mark Anderson, "Don't stop till you get to the Fluff", "New Scientist" no. 2585, 6 Jan, 2007, pp. 26-30.
# Eric Akoto

Eric Akoto (Accra, 20 de juliol de 1980) és un exfutbolista togolès de la dècada de 2000.
Fou internacional amb la selecció de futbol de Togo amb la qual participà a la Copa del Món de futbol de 2006.
Pel que fa a clubs, destacà a Grazer AK, Austria Viena, FC Rot-Weiß Erfurt i VfB Admira Wacker Mödling.

## Referències

* ↑ Eric Akoto Fitxa i estadístiques a la FIFA
* ↑ «Akoto joins Grazer AK». MTN Group, 06-07-2006 [Consulta: 9 gener 2008]. Arxivat 2 de març 2008 a Wayback Machine. «Còpia arxivada». Arxivat de l'original el 2008-03-02. [Consulta: 11 setembre 2019].
* ↑ Eric Akoto a National-Football-Teams.com (anglès)
* ↑ Dades estadístiques sobre Éric Akoto a soccerbase.com
# Dragó endolat

El dragó endolat (Lepidodactylus lugubris) és una espècie de sauròpsid (rèptil) escatós de la família dels gecònids àmpliament distribuït per Àsia i Oceania. També ha estat introduït a Amèrica, des de Mèxic fins a Xile, i en les Seychelles. En l'estat de Guerrero, se'l coneix com a "cuija".
La forma de reproducció és interna-desenvolupament extern.
# Puei Sant Vincent

Puei-Sant Vincent o Puei Sant Vincenç (en francès Puy-Saint-Vincent) és un municipi francès situat al departament dels Alts Alps i a la regió de Provença – Alps – Costa Blava.

## Demografia

Evolució demogràfica :
| 1856 | 1962 | 1968 | 1975 | 1982 | 1990 | 1999 | 2006 | 2016 |
| 817 | 142 | 117 | 171 | 298 | 235 | 267 | 285 | 284 |
| Des de 1962: població sense dobles comptes |||||||||

## Administració

Llista d'alcaldes :
| Període | Identitat |
| 1984-2014 | Marcel Chaud |
| 2014-2020 | Michel Engilberge |
| 2020- | Marcel Chaud |

## Referències

* ↑ Toponymie Occitane e Senhalizacion bilingüa. Actas del Congrés d'Aush, 2007, publicat pel CROM, mapa aparegut a la pàgina 77
* ↑ https://www.mairie-puy-saint-vincent.fr/conseil-municipal-ete
# Botxarov

Botxarov - Бочаров (rus) - és un khútor del krai de Krasnodar, a Rússia. Es troba als vessants septentrionals del Caucas, a la vora del riu Siniükha, tributari del Txamlik. És a 26 km a l'est de Labinsk i a 169 km a l'est de Krasnodar.
Pertany al khútor de Pérvaia Siniükha.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* El municipi en un lloc web no oficial del raion (rus).
* Mapa topogràfic soviètic a maps.vlasenko.net (rus)
# Zateris

Els zateris (Zatheria) són una sublegió de mamífers de la legió dels cladoteris. L'única infralegió supervivent actualment és la dels tribosfènides, que inclou els teris.
Es diferencien per una depressió característica dels queixals més baixos.

## Sistemàtica

* Família: †Arguitheriidae
* Família: †Arguimuridae
* Família †Vincelestidae
* Infralegió: †Peramura
* Infralegió: Tribosphenida

## Enllaços externs

* Sublegion Zatheria — Hierarchy — The Taxonomicon
* MESOZOIC MAMMALS; Stem zatherians, zatherians & Peramuridae, an internet directory Arxivat 2009-10-08 a Wayback Machine.
# Bompensiere

Bompensiere (sicilià Naduri) és un municipi italià, dins de la província de Caltanissetta. L'any 2007 tenia 676 habitants. Limita amb els municipis de Milena, Montedoro, Mussomeli, Racalmuto (AG) i Sutera.

## Administració

Llista d'alcaldes :
| Període | Identitat | Partit |
| 2007- | Salvatore Gioacchino Losardo | Llista cívica |
# Pierre Prosper Gouffier de Boisy

Pierre Prosper Gouffier de Boisy (Marquès de Boisy, nascut a Saint-Rémy-en-Mauges a Anjou, 5 d'octubre, 1750 i mort 6 de gener, de 1794 a la Batalla de Noirmoutier, fou un oficial francès i, general de l'Exèrcit Catòlic i Reial.

## Biografia

Descendent d'una branca de la família Gouffier establerta a Baix-Poitou, Pierre-Prosper Gouffier, marquès de Boisy, senyor de Landebaudière i La Borderie-Sourdis, antic capità del Régiment de la Reine, vivia a La Gaubretière quan la revolta de La Vendée.
Esdevingut membre del Consell Superior de Vendée (juny de 1793) i general de l'Exèrcit Catòlic i Reial, va contribuir notablement, al capdavant de la cavalleria, a la victòria de Vihiers.
Amb una salut fràgil, va participar poc en els combats però va acollir el general Maurice D'Elbée, el seu amic, ferit durant la primera batalla de Fontenay-le-Comte, al seu castell de Landebaudière.
No volent abandonar-lo, el va acompanyar a Noirmoutier, aleshores en mans dels reialistes. Quan aquesta illa va ser ocupada pels exèrcits republicans, va ser jutjat i condemnat per un tribunal militar, i afusellat al costat de Maurice d'Elbée, Pierre Duhoux d'Hauterive i l'oficial republicà Jean-Conrad Wieland, antic comandant de la guarnició de Noirmoutier.

## Matrimoni i descendència

Del seu matrimoni amb Suzanne Pépin de Belle-Isle, filla del cap d'esquadra Julien Pépin de Belle-Isle (1755-1814), celebrat el 16 d'abril de 1782 a l'església de Saint-Clément de Nantes, va tenir dues filles, Marie-Suzanne i Armande-Gabrielle, d'aquí un gran nombre de descendents.

## Referències

* 1 2 3 4 5 https://gw.geneanet.org/pierfit?lang=es&n=gouffier+de+boisy&p=pierre+prosper
# Hugo Meisl

Hugo Meisl (Maleschau, Bohèmia, 16 de novembre de 1881 - 17 de febrer de 1937) fou un futbolista, entrenador i àrbitre austríac.
Com a futbolista jugà al Vienna Cricket and Football-Club com a extrem.
Fou àrbitre als Jocs Olímpics de 1912 a Estocolm i fou l'àrbitre del partit Hongria-Anglaterra el 10 de juny de 1908.
La seva tasca més destacada fou la d'entrenador. Als anys vint assumí la banqueta de la selecció d'Àustria. L'equip fou conegut com a wunderteam (equip meravella). Romangué imbatut durant 14 partits entre el 12 d'abril de 1931 until 7 de desembre de 1932 i fou l'entrenador d'Àustria a la Copa del Món de 1934.
Als anys 30 fou secretari general de l'Associació Austríaca de Futbol.

## Referències

* ↑ «Hugo Meisl (Austria)». Arxivat de l'original el 2018-07-16.
* ↑ «Hungary 0 - England 7 (10th juny 1908)». www.englandstats.com. Arxivat de l'original el 2011-05-22. [Consulta: 15 març 2008].
* ↑ Perfil a rsssf.com
* ↑ «Hugo Meisl in the International Jewish Hall of Fame». www.jewishsports.net. Arxivat de l'original el 2007-10-08. [Consulta: 15 març 2008].
# Pirgomòrfids

Els pirgomòrfids (Pyrgomorphidae) són una família d'ortòpters celífers el cap dels quals té forma semblant a un con. Es distribueixen per Àfrica, Austràlia i Amèrica.

## Característiques

La longitud del cos oscil·la entre 60 i 72 mm. S'identifiquen pels seus colors brillants que serveixen per dissuadir als enemics. La majoria s'alimenta de fulles.

## Gèneres

Subfamília Orthacridinae
* Acanthopyrgus
* Acropyrgus
* Ambositracris
* Brunniella
* Buergersius
* Burmorthacris
* Calamacris
* Caprorhinus
* Colemania
* Chapmanacris
* Dyscolorhinus
* Fijipyrgus
* Fusiacris
* Geloius
* Gymnohippus
* Ichthiacris
* Kapaoria
* Kuantania
* Malagasphena
* Megra
* Megradina
* Meubelia
* Mitricephala
* Mitricephaloides
* Modernacris
* Neorthacris
* Nerenia
* Nilgiracris
* Noonacris
* Orthacris
* Paratarbaleus
* Parorthacris
* Philippyrgus
* Popovia
* Pseudogeloius
* Pseudosphena
* Pyrgohippus
* Rakwana
* Ramakrishnaia
* Sagittacris
* Sphenacris
* Spinacris
* Tarbaleopsis
* Uhagonia
* Verdulia
* Vittisphena
Subfamília Pyrgomorphinae
* Algete
* Annandalea
* Apodesmoptera
* Arbusculina
* Atractomorpha
* Aularches
* Buyssoniella
* Caconda
* Camoensia
* Cawendia
* Chlorizeina
* Chrotogonus
* Deraspiella
* Desmoptera
* Desmopterella
* Dictyophorus
* Doriaella
* Eilenbergia
* Feacris
* Geloiodina
* Greyacris
* Humpatella
* Ichthyotettix
* Jaragua
* Katangacris
* Loveridgacris
* Marsabitacris
* Maura
* Megalopyrga
* Mekongiana
* Mekongiella
* Menesesia
* Menesesiella
* Minorissa
* Monistria
* Occidentosphena
* Ochrophlebia
* Omura
* Paradoriaella
* Paramekongiella
* Parapetasia
* Paraphymateus
* Parasphenina
* Parastria
* Petasida
* Phymateus
* Physemophorus
* Phyteumas
* Pileolum
* Piscacris
* Poekilocerus
* Propsednura
* Prosphena
* Psedna
* Psednura
* Psednura musgravei
* Psednura pedestris
* Pseudomorphacris
* Pseudorubellia
* Pterorthacris
* Pyrgomorphina
* Pyrgotettix
* Rubellia
* Rutidoderes
* Scutillya
* Schulthessia
* Shoacris
* Sphenarium
* Sphenexia
* Sphenotettix
* Stenoxyphellus
* Stenoxyphula
* Stenoxyphus
* Stibarosterna
* Tagasta
* Tapharonata
* Taphronota
* Tenuitarsus
* Xenephias
* Xiphipyrgus
* Yeelana
* Yunnanites
* Zonocerus
# Joan Morosini

Joan o Giovanni Morosini (Venècia, mitjan segle x - a l'entorn del 1012), fou un noble venecià, després monjo benedictí i fundador del monestir de San Giorgio Maggiore. És venerat com a beat per l'Església catòlica.
De la noble família veneciana dels Morosini, es crià a Venècia i es casà amb una de les filles del dux Pere I Orsèol. Arran de la visita a Venècia del monjo Garí, abat de Sant Miquel de Cuixà, va formar part del grup de nobles que, en una crisi espiritual, va fer-se monjos anacoretes. Així, una nit del 961, Morosini, amb el dux Pere Orsèol, Joan Gradenigo, Romuald de Ravenna i l'eremita Marí van abandonar Venècia, deixant-ho tot, per fer-se monjos. Van anar al monestir de Cuixà, al Conflent català, on vestiren l'hàbit benedictí i, després d'un any de noviciat, es retiraren a un eremitori, on van viure sota la direcció espiritual de Romuald.
El 982 va tornar a Venècia amb la intenció de fundar-hi un monestir de l'orde benedictí. Demanà a la ciutat i al dux Tribuno Memmo l'illa de Sant Jordi (Isola San Giorgio), on llavors només hi havia pantans, i la hi cediren. Morosini va fer assecar i sanejar els terrenys i hi instal·là el cenobi. Va convertir-se en el primer abat del monestir nou. Molts joves venecians s'uniren a la comunitat i hi anà també el mateix dux Memmo. La fundació d'aquest monestir no posà fi als conflictes interns de Venècia. Domenico Moresini va ser assassinat pels Coloprini. Els Morosini van venjar-se amb el saqueig dels palaus dels Coloprini.
Entre els seus deixebles hi ha Gerard Sagredo, després evangelitzador d'Hongria. Queden molt pocs els fons documentaris quant a la seva gestió del monestir, i per això només es pot estimar la seva mort a l'entorn de l'any 1012.

## Referències

* 1 2 3 Marco Stoffella, «MOROSINI, Giovanni» (italià), Dizionario Biografico degli Italiani, 2012 [Consulta l'1 de desembre del 2013]
# Esqualiformes

Els esqualiformes (Squaliformes) són un ordre de taurons que inclou unes 80 espècies distribuïdes en quatre famílies.
Els membres d'aquest ordre presenten dues aletes dorsals i cap d'anal.

## Classificació

Família Echinorhinidae
* Echinorhinus
* Pseudoechinorhinus
Família Centrophoridae
* Centrophorus
* Deania
Família Dalatiidae
* Aculeola
* Centroscyllium
* Centroscymnus
* Dalatias
* Etmopterus
* Euprotomicroides
* Europtomicrus
* Heteroscymnoides
* Isistius
* Mollisquama
* Oxynotus
* Scymnodalatias
* Scymnodon
* Somniosus
* Squaliolus
Família Squalidae
* Cirrhigaleus
* Squalus
# Bone Sickness

Bone Sickness (2004) és una pel·lícula gore estatunidenca de Brian Paulin.

## Argument

Alex pateix una malaltia incurable que el converteix en gul. La seva dona Kristen sol·licita l'ajuda de Thomas, l'amic d'Alex, per trobar un remei. Thomas treballa al dipòsit de cadàvers i decideix extreure membres dels cadàvers per fer-ne un beuratge per fer-lo beure a Alex. La medicació inhabitual funciona perfectament i Alex comença a recuperar-se. Però els morts se senten enganyats i tornen a la vida per venjar-se.

## Repartiment

* Ruby Larocca: Andrea Granger
* Anthony Menna: Swat & Zombie
* Brian Paulin: Thomas Granger
* Christopher P. Reilly: Graveyard Cop
* Darya Zabinski: Kristen McNetti
* Rich George
* Ruby Larocca
* Ernest Hutcherson

## Enllaços externs

* Bone Sickness a Taringa (castellà)